Orientering om status vedrørende anlægsprojekter fra anlægsbudget 2011-
2014 på vej- og parkområdet 
Sagsfremstilling 
2.      Orientering om status vedrørende anlægsprojekter fra anlægsbudget 2011-2014 på 
vej- og parkområdet  
                                                                                                                        Åbent 
Sagsnr.: 326-2014-5850        J.nr.: 05.01.00           Aksel Nilsson.: 326-2015-87395 
  
[adresse] 
På udvalgsmøderne i henholdsvis marts og april 2014 drøftede og prioriterede udvalget en lang række 
anlægsprojekter, der var medtaget på anlægsbudgetterne på vej- og parkområdet i perioden 2011-2014.  
  
Det blev blandt andet besluttet, at opdele og prioritere projekterne i to kategorier - henholdsvis kategori A og 
kategori B. Projekterne i kategori A (A1-A12) skulle igangsættes i 2014 og afsluttes i 2015. Projekterne i kategori B 
(B1-B4) skulle igangsættes i 2015. 
  
Status vedrørende projekterne i kategori A 
Status er nu, at alle projekterne i kategori A er igangsat og i proces, og at alle projekterne forventes endeligt afsluttet 
i 2015. Se bilag 1 
  
Det skal dog bemærkes, at trafiksikkerhedsprojektet på [adresse] har vist sig ikke at være tilstrækkeligt, og at der 
i forbindelse med prioriteringen af anlægsbudgettet for 2015 er et forslag om at igangsætte yderligere tiltag på 
Mie Hermansen. 
  
Herudover skal det bemærkes, at renoveringen af bro 9 i Eskebjerg forventes at blive dyrere end budgetteret 
grundet ekstra behov for pilotering/fundering.  
  
Skaterbanen i [adresse] (A12b) er ved at blive renoveret og forventes åbnet igen i maj måned 2015. 
  
Status vedrørende projekterne i kategori B 
En del af projekterne i kategori B er igangsat. Se bilag 1.  
  
Projekterne B1 1, 3 og 4 forventes afsluttet i 2015. Det skal i den forbindelse bemærkes, at projektet vedrørende 
opstramning af krydset ved [adresse] (B1 3) vil kunne udføres for et mindre beløb end først forudsat. 
  
B1 2 omhandlende vejgennemgang for farlige genstande på og ved vejarealer forventes igangsat i efteråret 2015. 
Opgaven forventes at være omfangsrig, og det skal undersøges nærmere, hvordan den kan løses inden for 
budgetrammen.  
  
Det foreslås endvidere at tage projekterne B1 5, 6, 7, 8 og 9 ud af anlægsbudgettet, da projekterne hænger 
sammen med en tidligere planlagt trafik- og vejomlægning i Kalundborg. Administrationen vurderer, at omlægningen 
bør undersøges nærmere inden gennemførelse, og foreslår derfor, at projekterne medtages i en eventuel ny 
prioritering efter udarbejdelse af en ny trafiksikkerhedsplan. 
  
Projekterne under B2 er delvist igangsat. Ombygning af krydset [adresse]Paw Olsen samt etablering af 
hævede flader på [adresse] på [adresse] er begge under projektering.  
  
I forbindelse med brorenoveringsprojekterne (B3) er generaleftersynet blevet opdateret. Det tidligere generaleftersyn 
blev foretaget i 2009. Generaleftersynet skal danne grundlag for udarbejdelse af udbudsmateriale. 
  
Cykelstien Løve-Høng (B4) forventes igangsat i april 2015. De indledende undersøgelser er igangsat. 
  
På udvalgets møde i juni 2015 vil der igen blive givet en orientering om udviklingen vedrørende anlægsprojekterne 
på vej- og parkområdet, herunder en nærmere redegørelse vedrørende de enkelte projekters forventede 
budgetmæssige status.   
  
BEHANDLING 
Teknik- og Miljøudvalget. 
  
INDSTILLING 
Chefen for Vej, Ejendom og Affald indstiller, at orienteringen tages til efterretning, og at projekterne B1 5, 6, 7, 8 og 9
tages ud af anlægsbudgettet og eventuelt vurderes på ny i forbindelse med en ny trafiksikkerhedsplan. 
  
ØKONOMISKE KONSEKVENSER 
Det forventes, at de planlagte projekter samlet set vil kunne udføres inden for anlægsbudgetterne 2011-2014. 
Eventuelle restbeløb fra enkeltprojekter foreslås overført til eventuelle budgetoverskridelser på andre projekter inden 
for puljerne til A1-A12 og B1-B4. Eventuelle restbeløb herefter foreslås tilbageført til kassen. 
  
Bilag 
  
  
  
  
  
Teknik- og Miljøudvalgets møde den 13. april 2015: 
Udvalget tog orienteringen til efterretning og vedtog, at projekterne B1 5, 6, 7, 8 og 9 vurderes på ny.  
Bilag 1 - Status over anlægsprojekter på vej- og parkområdet - 
april 2014 
326-2015-107769 
